**Татарстан Республикасы законнарын, Татарстан Республикасы Дәүләт Советы һәм аның Президиумы карарларын, Татарстан Республикасы Президенты, Татарстан Республикасы Министрлар Кабинеты, Татарстан Республикасы башкарма хакимиятенең башка органнары норматив хокукый актларын рәсми бастырып чыгару һәм аларның үз көченә керү тәртибе турында**

Татарстан Республикасы

 Дәүләт Советы тарафыннан

 2022 елның 21 апрелендә

 кабул ителде

1 статья. **Әлеге Законның җайга салу предметы**

Әлеге Закон Татарстан Республикасы законнарын һәм норматив характердагы Татарстан Республикасы Дәүләт Советы карарларын, Татарстан Республикасы Президенты, Татарстан Республикасы Министрлар Кабинеты, Татарстан Республикасы башкарма хакимиятенең башка органнары норматив хокукый актларын (алга таба – Татарстан Республикасы норматив хокукый актлары), шулай ук норматив характерда булмаган Татарстан Республикасы Дәүләт Советы карарларын һәм аның Президиумы карарларын бастырып чыгару һәм аларның үз көченә керү тәртибен билгели.

2 статья. **Татарстан Республикасы норматив хокукый актларын рәсми бастырып чыгаруга гомуми таләпләр**

1. Татарстан Республикасы территориясендә рәсми бастырып чыгарылган Татарстан Республикасы норматив хокукый актлары гына кулланыла.
2. Татарстан Республикасы норматив хокукый актын рәсми бастырып чыгару дип аның тулы текстын «Республика Татарстан» һәм «Ватаным Татарстан» газеталарында, «Татарстан Республикасы законнар җыелмасы» журналында беренче мәртәбә бастырып чыгару яисә «Татарстан Республикасы рәсми хокукый мәгълүмат порталы»нда (PRAVO.TATARSTAN.RU) йә «Рәсми хокукый мәгълүмат интернет порталы»нда ([www.pravo.gov.ru](http://www.pravo.gov.ru)) беренче мәртәбә урнаштыру (бастырып чыгару) санала. Интеграцияләнгән тулы текстлы хокукый мәгълүмат банкына (хокукый мәгълүматның эталон белешмәләр банкына) кертелгән Татарстан Республикасы норматив хокукый актлары текстлары шулай ук рәсми була.
3. Татарстан Республикасы норматив хокукый актлары текстлары татар һәм рус телләрендә рәсми бастырып чыгарылырга тиеш, алар бер үк юридик көчкә ия була.

3 статья. **Татарстан Республикасы законнарын рәсми бастырып чыгару һәм аларның үз көченә керүе**

1. Татарстан Республикасы законнары аларны рәсми бастырып чыгару юлы белән Татарстан Республикасы Президенты тарафыннан халыкка җиткерелә.
2. Татарстан Республикасы Дәүләт Советы тарафыннан кабул ителгән Татарстан Республикасы законы 14 календарь көн эчендә Татарстан Республикасы Президентына җибәрелә.
3. Татарстан Республикасы Президенты Татарстан Республикасы законын имзалый һәм халыкка җиткерә йә күрсәтелгән законны кергән вакытыннан алып 14 календарь көн эчендә кире кага.
4. Татарстан Республикасы законы, әгәр федераль законда һәм (яисә) Татарстан Республикасы законының үзендә аның үз көченә керүнең башка тәртибе билгеләнмәгән булса, рәсми басылып чыккан көненнән соң 10 көн узгач Татарстан Республикасының барлык территориясендә бер үк вакыттаүз көченә керә.
5. Кеше һәм граждан хокукларына һәм ирекләренә кагылышлы Татарстан Республикасы законнарының үз көченә керү срогы аларның рәсми басылып чыккан көненнән соң кимендә 10 көн тәшкил итәргә тиеш.

4 статья. **Татарстан Республикасы Дәүләт Советы һәм аның Президиумы карарларын рәсми бастырып чыгару һәм аларның үз көченә керүе**

1. Норматив характердагы Татарстан Республикасы Дәүләт Советы карарлары алар кабул ителгән көннән соң 10 көннән дә соңга калмыйча рәсми бастырып чыгарылырга тиеш. Норматив характерда булмаган Татарстан Республикасы Дәүләт Советы карарлары, Татарстан Республикасы Дәүләт Советы Президиумы карарлары норматив характердагы Татарстан Республикасы Дәүләт Советы карарлары өчен каралган тәртиптә һәм срокларда рәсми бастырып чыгарылырга мөмкин.
2. Татарстан Республикасы Дәүләт Советы һәм аның Президиумы карарлары, әгәр күрсәтелгән актларда аларның үз көченә керүнең башка тәртибе билгеләнмәгән булса, кабул ителгән көненнән үз көченә керәләр.
3. Кеше һәм граждан хокукларына һәм ирекләренә кагылышлы норматив характердагы Татарстан Республикасы Дәүләт Советы карарларының үз көченә керү срогы аларның рәсми басылып чыккан көненнән соң кимендә 10 көн тәшкил итәргә тиеш.

5 статья. **Татарстан Республикасы Президенты, Татарстан Республикасы Министрлар Кабинеты, Татарстан Республикасы башкарма хакимиятенең башка органнары норматив хокукый актларын рәсми бастырып чыгару һәм аларның үз көченә керүе**

1. Татарстан Республикасы Президенты, Татарстан Республикасы Министрлар Кабинеты норматив хокукый актлары аларны чыгарган көннән соң 10 көн эчендә рәсми бастырып чыгарылырга тиеш.
2. Татарстан Республикасы башкарма хакимияте башка органнарының дәүләт теркәвенә билгеләнгән тәртиптә алынган норматив хокукый актлары алар дәүләт теркәвенә алынган көннән соң 10 көн эчендә рәсми бастырып чыгарылырга тиеш. Татарстан Республикасы башкарма хакимияте органнары норматив хокукый актларын дәүләт теркәвенә алу тәртибе Татарстан Республикасы Министрлар Кабинеты тарафыннан билгеләнә.
3. Дәүләт серен тәшкил итүче белешмәләр һәм Россия Федерациясе законнары һәм Татарстан Республикасы законнары нигезендә таратылырга тиеш булмаган башка белешмәләр кертелгән Татарстан Республикасы Президенты, Татарстан Республикасы Министрлар Кабинеты, Татарстан Республикасы башкарма хакимиятенең башка органнары норматив хокукый актлары яисә әлеге актларның аерым нигезләмәләре бастырып чыгарылырга тиеш түгел.
4. Әлеге Закон белән регламентлаштырылмаган өлештә Татарстан Республикасы Президенты норматив хокукый актларын рәсми бастырып чыгару тәртибенә бәйле мәсьәләләр Татарстан Республикасы Президенты тарафыннан билгеләнә.
5. Әлеге Закон белән регламентлаштырылмаган өлештә Татарстан Республикасы Министрлар Кабинеты, Татарстан Республикасы башкарма хакимиятенең башка органнары норматив хокукый актларын рәсми бастырып чыгару тәртибенә бәйле мәсьәләләр Татарстан Республикасы Министрлар Кабинеты тарафыннан билгеләнә.
6. Татарстан Республикасы Президенты, Татарстан Республикасы Министрлар Кабинеты, Татарстан Республикасы башкарма хакимиятенең башка органнары норматив хокукый актлары, әгәр бу актларда аларның үз көченә керүнең башка тәртибе каралмаган булса, рәсми басылып чыккан көненнән үз көченә керәләр.
7. Кеше һәм граждан хокукларына һәм ирекләренә кагылышлы Татарстан Республикасы Президенты, Татарстан Республикасы Министрлар Кабинеты, Татарстан Республикасы башкарма хакимиятенең башка органнары норматив хокукый актларының үз көченә керү срогы аларның рәсми басылып чыккан көненнән соң кимендә 10 көн тәшкил итәргә тиеш.

6 статья. **Татарстан Республикасы норматив хокукый актларын бастырып чыгаруның һәм гомуми игътибарга җиткерүнең башка ысуллары**

1. Татарстан Республикасы законнары Татарстан Республикасы Президентының рәсми сайтында, ә Татарстан Республикасының башка норматив хокукый актлары аларны кабул иткән Татарстан Республикасы дәүләт хакимияте органнарының «Интернет» мәгълүмат-телекоммуникация челтәрендәге рәсми сайтларында әлеге законнарны һәм актларны рәсми бастырып чыгару өчен каралган срокларда урнаштырылырга тиеш.
2. Татарстан Республикасы норматив хокукый актлары, әлеге Законның 2 статьясындагы 2 өлешендә күрсәтелгән басмалардан тыш, башка матбугат басмаларында да бастырып чыгарылырга, шулай ук гомуми игътибарга (халыкка) телевидение һәм радио аша җиткерелергә, дәүләт органнарына, җирле үзидарә органнарына, вазыйфаи затларга, оешмаларга җибәрелергә, элемтә каналлары буенча тапшырылырга, машина тарафыннан укыла торган рәвештә таратылырга мөмкин.

7 статья. **Татарстан Республикасы законының, Татарстан Республикасы башка норматив хокукый актының рәсми бастырып чыгарганда күрсәтелә торган реквизитлары**

1. Татарстан Республикасы законын рәсми бастырып чыгарганда законның исеме, аны Татарстан Республикасы Дәүләт Советы тарафыннан кабул итү датасы, аны имзалаган вазыйфаи зат, аны имзалау урыны һәм датасы, теркәү номеры күрсәтелә.
2. Татарстан Республикасының башка норматив хокукый актын рәсми бастырып чыгарганда аның исеме, аны имзалаган вазыйфаи зат, аны кабул итү (чыгару) урыны һәм датасы, теркәү номеры күрсәтелә.

8 статья. **Йомгаклау нигезләмәләре**

1. Татарстан Республикасы Дәүләт Советы һәм аның Президиумы карарлары рәсми бастырып чыгару өчен Татарстан Республикасы Дәүләт Советы Аппараты тарафыннан җибәрелә.
2. «Татарстан Дәүләт Советы Җыелма басмасы» Татарстан Республикасы Дәүләт Советы һәм аның Президиумы актларын, шулай ук башка актларны бастырып чыгару өчен билгеләнгән Татарстан Республикасы Дәүләт Советының рәсми басмасы булып тора. «Татарстан Дәүләт Советы Җыелма басмасы» структурасы, аны әзерләү, чыгару һәм тарату тәртибе Татарстан Республикасы Дәүләт Советы Президиумы тарафыннан билгеләнә.

9 статья. **Татарстан Республикасы аерым закон актларының үз көчен югалтуын тану**

Түбәндәгеләрне үз көчен югалткан дип танырга:

1. «Кеше һәм граждан хокукларын һәм ирекләрен яклау мәсьәләләре буенча Татарстан Республикасы законнарын һәм башка норматив хокукый актларын бастырып чыгару һәм аларның үз көченә керү тәртибе турында» 2002 елның 31 октябрендәге 21-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2002, № 11);
2. «Кеше һәм граждан хокукларын һәм ирекләрен яклау мәсьәләләре буенча Татарстан Республикасы законнарын һәм башка норматив хокукый актларын бастырып чыгару һәм аларның үз көченә керү тәртибе турында» Татарстан Республикасы Законының 5 статьясына өстәмә кертү хакында» 2003 елның 11 гыйнварындагы 1-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2003, № 1);
3. «Татарстан Республикасы законнарын, Татарстан Республикасы Дәүләт Советы һәм аның Президиумы кабул иткән башка актларны бастырып чыгару һәм аларның үз көченә керү тәртибе турында» 2003 елның 6 августындагы 27-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2003, № 8);
4. «Кеше һәм граждан хокукларын һәм ирекләрен яклау мәсьәләләре буенча Татарстан Республикасы законнарын һәм башка норматив хокукый актларын бастырып чыгару һәм аларның үз көченә керү тәртибе турында» Татарстан Республикасы Законының 5 статьясындагы икенче өлешенә үзгәреш кертү хакында» 2009 елның 29 июлендәге 32-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2009, № 7 – 8 (I өлеш);
5. «Татарстан Республикасы законнарын, Татарстан Республикасы Дәүләт Советы һәм аның Президиумы кабул иткән башка актларны бастырып чыгару һәм аларның үз көченә керү тәртибе турында» Татарстан Республикасы Законының 6 статьясына үзгәреш кертү хакында» 2011 елның 30 июнендәге 34-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2011, № 6 (I өлеш);
6. «Татарстан Республикасы законнарын, Татарстан Республикасы Дәүләт Советы һәм аның Президиумы кабул иткән башка актларны бастырып чыгару һәм аларның үз көченә керү тәртибе турында» Татарстан Республикасы Законына үзгәрешләр кертү хакында» 2013 елның 11 апрелендәге 29-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2013, № 4 (I өлеш);
7. «Кеше һәм граждан хокукларын һәм ирекләрен яклау мәсьәләләре буенча Татарстан Республикасы законнарын һәм башка норматив хокукый актларын бастырып чыгару һәм аларның үз көченә керү тәртибе турында» Татарстан Республикасы Законының 5 статьясына үзгәреш кертү хакында» 2013 елның 17 июлендәге 67-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2013, № 7);
8. «Кеше һәм граждан хокукларын һәм ирекләрен яклау мәсьәләләре буенча Татарстан Республикасы законнарын һәм башка норматив хокукый актларын бастырып чыгару һәм аларның үз көченә керү тәртибе турында» Татарстан Республикасы Законының 5 статьясына үзгәреш кертү хакында» 2014 елның 11 апрелендәге 21-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2014, № 4);
9. «Кеше һәм граждан хокукларын һәм ирекләрен яклау мәсьәләләре буенча Татарстан Республикасы законнарын һәм башка норматив хокукый актларын бастырып чыгару һәм аларның үз көченә керү тәртибе турында» Татарстан Республикасы Законының 5 статьясына һәм «Татарстан Республикасы законнарын, Татарстан Республикасы Дәүләт Советы һәм аның Президиумы кабул иткән башка актларны бастырып чыгару һәм аларның үз көченә керү тәртибе турында» Татарстан Республикасы Законына үзгәрешләр кертү хакында» 2014 елның 24 июлендәге 73-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2014, № 7);
10. «Кеше һәм граждан хокукларын һәм ирекләрен яклау мәсьәләләре буенча Татарстан Республикасы законнарын һәм башка норматив хокукый актларын бастырып чыгару һәм аларның үз көченә керү тәртибе турында» Татарстан Республикасы Законының 5 статьясына һәм «Татарстан Республикасы законнарын, Татарстан Республикасы Дәүләт Советы һәм аның Президиумы кабул иткән башка актларны бастырып чыгару һәм аларның үз көченә керү тәртибе турында» Татарстан Республикасы Законының 4, 5 статьяларына үзгәрешләр кертү хакында» 2014 елның 25 декабрендәге 131-ТРЗ номерлы Татарстан Республикасы Законын (Татарстан Дәүләт Советы Җыелма басмасы, 2014, № 12 (IV өлеш);
11. «Кеше һәм граждан хокукларын һәм ирекләрен яклау мәсьәләләре буенча Татарстан Республикасы законнарын һәм башка норматив хокукый актларын бастырып чыгару һәм аларның үз көченә керү тәртибе турында» Татарстан Республикасы Законының 5 статьясына һәм «Татарстан Республикасы законнарын, Татарстан Республикасы Дәүләт Советы һәм аның Президиумы кабул иткән башка актларны бастырып чыгару һәм аларның үз көченә керү тәртибе турында» Татарстан Республикасы Законының 4, 7 статьяларына үзгәрешләр кертү хакында» 2016 елның 29 сентябрендәге 71-ТРЗ номерлы Татарстан Республикасы Законын (Татарстан Республикасы законнар җыелмасы, 2016, № 25 (I өлеш);
12. «Татарстан Республикасы законнарын, Татарстан Республикасы Дәүләт Советы һәм аның Президиумы кабул иткән башка актларны бастырып чыгару һәм аларның үз көченә керү тәртибе турында» Татарстан Республикасы Законының 4 статьясына үзгәреш кертү хакында» 2019 елның 29 апрелендәге 37-ТРЗ номерлы Татарстан Республикасы Законын (Татарстан Республикасы законнар җыелмасы, 2019, № 40 (I өлеш).

10 статья. **Әлеге Законның үз көченә керүе**

Әлеге Закон 2022 елның 1 июненнән үз көченә керә.

Татарстан Республикасы

 Президенты Р.Н. Миңнеханов

Казан, Кремль

2022 ел, 29 апрель

№ 24-ТРЗ